Ռեյչել Զեգլեր

**Ռեյչել Էնն Զեգլեր**  (, , ), ամերիկացի դերասանուհի և երգչուհի։ «Վեսթսայդյան պատմություն» մյուզիքլի էկրանավորման մեջ Մարիա Վասկեսն իր դեբյուտային դերի համար ստացել է «Ոսկե գլոբուս» մրցանակ «Լավագույն դերասանուհի, մյուզիքլ կամ կատակերգություն» անվանակարգում՝ 20 տարեկանում դառնալով ամենաերիտասարդ հաղթողը և կոլումբիական ծագումով առաջին դերասանուհին, որն արժանացել է մրցանակին։ Նա ընդգրկվել է Ֆորբսի «Forbes 30 Under 30» ցուցակում։

## Կենսագրություն
Ռեյչել Զեգլերը ծնվել է 2001 թվականի մայիսի 3-ին Նյու Ջերսիի նահանգի Հեքենսեք քաղաքում Ջինա և Քրեյգ Զեգլերների ընտանիքում։ Նրան անվանել են «Ընկերներ» հեռուստասերիալի գեղարվեստական ​​կերպար Ռեյչել Գրինի անունով: Նա ունի ավագ քույր՝ Ժակլինը։ Նրա մայրը ծագումով կոլումբիացի է: Մայրական տատիկը Կոլումբիայից ներգաղթել է Միացյալ Նահանգներ 1960-ական թվականներին։ Նրա հայրը լեհական ծագում ունի։

Զեգլերը մեծացել է Նյու Ջերսի նահանգի Քլիֆթոն քաղաքում, որտեղ հաճախել է Ֆիլիպ Առաքյալի դպրոցը: Այնուհետև նա հաճախել է  *Immaculate Conception High School* կաթոլիկական նախապատրաստական ​​դպրոց: 2019 թվականի հունիսի 2-ին ավարտել է միջնակարգ դպրոցը։

Զեգլերն իր կարիերան սկսել է ուսման ընթացքում նկարահանվելով մի քանի մյուզիքլներում, այդ թվում՝ խաղալով Բելլին «Գեղեցկուհին և հրեշը» մյուզիքլում (2016 թվական), Արիելին «Ջրահարսը» մյուզիքլում (2017 թվական), Դորոթի Բրոքըին 42-րդ փողոցում (2018 թվական), և Արքայադուստր Ֆիոնային «Շրեկ մյուզիքլում» (2019 թվական)։ Բոլոր չորս ներկայացումների համար նա «Մետրո» մրցանակաբաշխությունում «Դերասանուհի» կատեգորիայի «Լավագույն դեր» կատեգորիայում արժանացել է անվանակարգերի։ Նրա մյուս դերերը ներառում են Սերենան «Օրինական Բլոնդ», Կոզետան «Մերժվածներ» և Միլլին «Մանրակրկիտ ժամանակակից Միլլի» մյուզիքլերում:

Զեգլերի ՅուԹյուբյան ալիքը ակտիվ է և ուշադրություն է գրավել 2015 թվականի հուլիսից։ 2022 թվականի դրությամբ Զեգլերի տեսահոլովակը, որտեղ նա երգում է «Աստղ է ծնվել» ֆիլմից «Shallow» երգը, հավաքել է ավելի քան 12,2 միլիոն դիտում Թվիթթերում։

2018 թվականի հունվարին ռեժիսոր Սթիվեն Սփիլբերգը Թվիթթերի միջոցով բաց քասթինգի կոչ արեց՝ «Վեսթսայդյան պատմություն» ֆիլմի նոր կինոադապտացիայի համար։ Զեգլերը, որն այն ժամանակ 16 տարեկան էր, արձագանքել է քասթինգի մասին թվիթին իր «Tonight» և «I Feel Pretty» երգերի տեսահոլովակով. նա դերը կատարել է Բերգենի Կատարողական արվեստի կենտրոնում 2017 թվականին։ Զեգլերն ընտրվել է ավելի քան 30000 դիմորդներից Մարիայի դերի համար, որը խորհրդանշում է նրա դեբյուտը կինոյում։ Ֆիլմը թողարկվել է 2021 թվականի դեկտեմբերի 25-ին՝ արժանանալով քննադատների և հանդիսատեսի գնահատանքին։ Իր աշխատանքի համար նա ստացել է «Critics’ Choice Movie Award» կինոմրցանակի անվանակարգը «Լավագույն երիտասարդ կատարող» կատեգորիայում և արժանացել «Ոսկե գլոբուս» մրցանակի՝ կատակերգություն կամ մյուզիքլ լավագույն դերասանուհու համար՝ դարձնելով նրան առաջին կոլումբիական ծագումով դերասանուհին, ով հաղթել է այս կատեգորիայում, ինչպես նաև ամենաերիտասարդ  20 տարեկան հաղթողն այս կատեգորիայում։

2023 թվականին նա հայտնվեց Անթեայի դերում «Շազամ! Աստվածների վրդովմունք» սուպերհերոսական ֆիլմում, ինչպես նաև խաղացել է Լյուսի Գրեյ Բերդի դերը «Քաղցած խաղեր։ Երգեցիկ թռչունների և օձերի բալլադը» ֆիլմում։

1937 թվականին նկարահանված Դիսնեյի մուլտֆիլմի հիման վրա նկարահանված ֆիլմում Զեգլերը Գալ Գադոտի հետ՝ Չար թագուհու դերում մարմնավորել է Սպիտակաձյունիկին։ Զեգլերը հնչյունավորել է գլխավոր հերոսին «Հմայված» (2023 թվական) անիմացիոն ֆիլմում, որի ռեժիսորն է Վիկի Ջենսոնը։ 2023 թվականի մարտին հայտնի է դարձել դերասանուհու՝ Հազարամյակի կատակերգությանը մասնակցության մասին, որը մշակվել է «A24»-իկողմից։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ և երգչուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ լեհական սերմամբ